armvectores/hy_wikipedia_2023 huggingface dataset:
Առանց ձախողման իրավունքի

«Առանց ձախողման իրավունքի» (ռուս.՝ «Без права на провал»), խորհրդային գեղարվեստական ֆիլմ, որը նկարահանել է ռեժիսոր Եվգենի Ժիգուլենկոն Գեորգի Սևերսկու պատմվածքների հիման վրա։


== Սյուժե ==
Հետախույզ Լոզովոյը, ընդհատակային Կոլեսովը և պարտիզանական պատանի կապավոր Վասիլյոկը հանձնարարություն են ստացել ստույգ տվյալներ ստանալ Սևաստոպոլը գնդակոծող գերհզոր հրետանային թնդանոթի տեղակայման մասին և կոորդինատները փոխանցել այն նավակին, որը կմոտենա երկնագույն ծովախորշին։


== Դերերում ==
Սաշա Լեբեդև – «Վասիլյոկ», տասնհինգամյա պարտիզանական կապավոր
Անդրեյ Մարտինով – լեյտենանտ Նիկոլայ Վասիլևիչ Լոզովոյ
Ստանիսլավ Սադալսկի – Պյոտր Կոլեսով, թափառող արտիստ
Նիկոլայ Գրինկո – Իվան Իվանովիչ, տարեց պարտիզան
Եվգենի Ժիգուլենկո – Դարյա
Ուլդիս Լիելդիջս – գերմանացի սպա-շինարար
Արնիս Լիցիտիս – գերմանացի զինվոր ճանապարհային անցակետում
Վիկտոր Շուլգին – պարտիզանական ջոկատի հրամանատար
Վալենտինա Կլյագինա – բուժքույր
Բորիս Չերկասով – ռադիստ Անդրեյ
Ալեքսանդր Վդովին – Սամարին


== Նկարահանող խումբ ==
Սցենարի հեղինակ՝ Էդուարդ Վոլոդարսկի, Գեորգի Սևերսկի
Ռեժիսոր՝ Եվգենի Ժիգուլենկո
Օպերատոր՝ Ալեքսանդր Մաչիլսկի
Կոմպոզիտոր՝ Եվգենի Գևորգյան
Նկարիչ՝ Սերգեյ Բոչարով


== Ծանոթագրություններ ==
Գալիատե

Գալիատե (իտալերեն՝ Galliate), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 14932 մարդ (2008 թվականի տվյալներով)։ Բնակչության խտությունը՝ 515 մարդ/կմ²։ Տարածքը՝ 29 կմ²։ Փոստային ինդեքս՝ 28066։ Հեռախոսային կոդ՝ 0321։
Գալիատեն սահմանակից է Կամերի, Նովարա, Ռոմենտինո, Կուջոնո, Բերնատե Տիչինո, Ռոբեքետո կոն Ինդունո, Տուրբիգո մունիցիպալիտետներին։
Այնտեղ է գտնվում 15-րդ դարի վերջի ամրոցը, որը կառուցվել է Միլանի Սֆորցա ընտանիքի օրոք, և 16-րդ դարի Վարալինո սրբավայրը, որը նախագծվել է Պելլեգրինո Տիբալդիի կողմից։
Բնակավայրի հովանավորն է համարվում սուրբ Սանտի Գուստո Մարտիրեն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0321 800700
Էլեկտրոնային հասցե։ comune@comune.galliate.no.it
Գլխավոր կայք։ http://www.comune.galliate.no.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
1753

1753 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1753 թվականն է, 
XVIII դարի 53-րդ տարին։


== Դեպքեր ==


== Ծնունդներ ==
Լաուրինաս Ստուոկա Գուցյավիչյուս, լիտվացի ճարտարապետ


== Մահեր ==
Հունվարի 14 - Ջորջ Բերկլի, անգլիացի փիլիսոփա, սուբյեկտիվ իդեալիզմի հիմնադիր։
Գոլովկի (գյուղ, Մալինի շրջան)

Անվան այլ կիրառումների համար տե՛ս՝ ԳոլովկիԳոլովկի (ուկրաիներեն՝ Головки), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Գոլովկի գյուղում բնակվում էր 400 մարդ։ Բնակավայրը զբաղեցնում է 2415 կմ² տարածք։ Բնակչության խտությունը կազմում էր 165,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օգուրցովկա

Օգուրցովկա (ուկրաիներեն՝ Огурцівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1906 թվականին։
2001 թվականի տվյալներով Օգուրցովկա գյուղում բնակվում էր 728 մարդ։ Բնակավայրը զբաղեցնում է 1,31 կմ² տարածք։ Բնակչության խտությունը կազմում էր 555,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոբիլևկա (գյուղ, Գլուխովի շրջան)

Բոբիլևկա (ուկրաիներեն՝ Бобилівка), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Բոբիլևկա գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գաղմա Սաջիջաո

Գաղմա Սաջիջաո (վրաց.՝ გაღმა საჯიჯაო), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 50 մետր բարձրության վրա։ Շրջկենտրոն Խոբիից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 378 մարդ։


== Ծանոթագրություններ ==
Միրզա Բեգիչ

Միրզա Բեգիչ (սլովեն.՝ Mirza Begić, հուլիսի 9, 1985(1985-07-09), Բիելինա, Սերբական Հանրապետություն, Բոսնիա և Հերցեգովինա), սլովենացի պրոֆեսիոնալ բասկետբոլիստ, կենտրոնական։ Մարզական կարիերան սկսել է 2001 թվականին։


== Արտաքին հղումներ ==
Էջը ACB.com կայքում Archived 2013-02-06 at the Wayback Machine.(իսպ.)
Էջը NBA.com կայքում(անգլ.)
Մեծ Արջ

Մեծ Արջը (Լատիներեն՝ Ursa Major, հապավումը՝ UMa), հյուսիսային կիսակամարի համաստեղություն, որը հյուսիսային կիսագնդում երևում է ամբողջ տարին։ Ամենալավ տեսանելիությունն ապրիլ ամսին է։ Իր չափերով երկնքում երրորդն է՝ Հիդրայից և Կույսից հետո և իր յոթ պայծառ աստղերով ստեղծում է շերեփի նմանվող պատկեր։


== Աստղերը ==

Մեծ Արջի Մերաք (β UMa, Մեծ Արջի բետա) և Դուբհե (α UMa, Մեծ Արջի ալֆա) աստղերն ամենապայծառն են, գտնվում են «շերեփի» առջևի մասում և նրանցով կարելի է գտնել Բևեռային աստղը։ Բևեռային աստղը գտնվում է այդ երկու աստղերը միացնող գծի վրա՝ նրանց միջև եղած տարածքի հնգապատիկի հեռավորության վրա։
Շերեփի բոլոր աստղերն ունեն արաբերեն անուններ՝ վերը նշված Մերաքը նշանակում է «գոտկատեղ», իսկ Դուբհեն՝ ուղղակի «արջ»։
Մյուս նշանավոր աստղերից է Մեծ Արջի 47-ը (47 UMa), որը երեք մոլորակներով արեւանման աստղ է։ Մոլորակային համակարգերից այս աստղի համակարգն առավել նմանություն ունի Արեգակնային համակարգի հետ։ Գտնվում է Երկրից 46 լուսատարի հեռավորության վրա։
Արտաերկրային քաղաքակրթությունների որոնման ծրագրով 2001 և 2003 թթ. դեպի Մեծ Արջի 47 աստղ են ուղարկվել Երկիր մոլորակի վրա ապրողների ռադիոուղերձները։


== Դիցաբանություն ==
Ըստ հունական ավանդույթի, կնամոլ Զևսը իր սիրուհի Կալիստոյին փրկելով իր խանդոտ կնոջ՝ Հերայի զայրույթից, իր հրապուրանքի առարկային դարձրել է արջ։ 
Հայերենում Մեծ Արջ համաստեղությունը նաև կոչվում է Յոթ սանամոր աստղեր։ Ըստ Հայկական ավանդույթի, ժամանակին յոթ սանամայր են եղել, ունեցել են մի քավոր։ Սանամայրերից յուրաքանչյուրը մտածել է, թե մյուսը կհոգա քավորի հոգսերը։ Քավորը մնացել է առանց խնամքի և քաղցից մեռել։ Աստված, բարկանալով սանամայրերի վրա, նրանց դարձրել է յոթ աստղ։
Ֆիկարացի

Ֆիկարացի  (իտալերեն՝ Ficarazzi), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 9674 մարդ, բնակչության խտությունը կազմում է 3138 մարդ/կմ²։ Զբաղեցնում է 3 կմ² մակերես տարածք։ Փոստային ինդեքսն է՝ 90010։ Հեռախոսային կոդը՝ +39 091։


== Ծանոթագրություններ ==
Աստերոիդների ցանկ (275401-275500)

Աստերոիդների ցանկ (275301-275400)  • Աստերոիդների ցանկ  • Աստերոիդների ցանկ (275501-275600)
 Աստերոիդների ցանկ (275301-275400)  • Աստերոիդների ցանկ  • Աստերոիդների ցանկ (275501-275600)
Օրինի ան Տիերաշ

Օրինի ան Տիերաշ (ֆր.՝ Origny-en-Thiérache), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Իրսոն կանտոնի կազմի մեջ։ Կոմունայի շրջանը՝ Վերվեն:
Կոմունայի INSEE կոդը՝ 02574:


== Բնակչություն ==
2010 թվականի տվյալներով՝ համայնքի բնակչությունը 1548 մարդ էր։ 


== Տնտեսություն ==
2010 թվականին համայնքի 899 աշխատունակ (15-64 տարեկան) բնակիչներից 615-ը տնտեսապես ակտիվ էին, 284-ը՝ ոչ ակտիվ (ակտիվության ցուցանիշը կազմել է 68,4 %, 1999 թվականին եղել է 66,9%)։ 615 տնտեսապես ակտիվ բնակիչներից աշխատում էին 529-ը (298 տղամարդ և 231 կին), գործազուրկ էին 86 մարդ (42 տղամարդ և 44 կին)։284 տնտեսապես ոչ ակտիվ բնակիչներից 60-ը եղել են աշակերտներ կամ ուսանողներ, 111-ը՝ թոշակառուներ, 113-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Օրինի ան Տիերաշ (ֆր.)
Մանաշիդ

Մանաշիդ, գյուղական բնակավայր Արցախի Հանրապետության Շահումյանի շրջանում։ Գտնվում է շրջկենտրոն Շահումյան ավանից 10,2 կմ հյուսիս-արևմուտք, ծովի մակերևույթից 1270-1370 մ բարձրության վրա՝ Բուզլուխ և Էրքեջ գյուղերի միջնահատվածում, Կյուրակչայ գետի աջ կողմում, գեղատեսիլ բարձունքի վրա։
Ոներ առողջարար կլիմա։
Արցախյան առաջին պատերազմի տարիներին գյուղը հայաթավել և բռնազավթվել է Ադրբեջանի կողմից։ Այն այժմ մտցված է Ադրբեջանի Գորանբոյի շրջանի մեջ։ Ունի 298 բնակիչ։ Էրքեջ գյուղի հետ կազմում է Մանաշիդ համայնքը։ Գյուղում մինչև Օղակ գործողությունը մեծամասնոթյունը հայեր էին։


== Պատմություն ==
1890-ական թվականներին մտել է Ելիզավետպոլի նահանգի Ելիզավետպոլի գավառի մեջ և ուներ 40 տուն՝ 400 հայ բնակչով։
Արցախյան առաջին պատերազմի ժամանակ՝ 1991 թվականի հուլիսի 16-ին ադրբեջանցիները գրավում են Մանաշիդը, սակայն նույն թվականի սեպտեմբերի 13-ին հայկական ուժերին հաջողվում է ազատագրել գյուղը։ Մեկ տարի անց ադրբեջանցիները շրջանի մյուս գյուղերի հետ գրավում են նաև Մանաշիդը։


== Բնակչություն ==
Մանաշիդի բնակչությունը 1830-ական թվականներից մինչև 1910-ական թվականները անընդհատ աճել է.


== Տնտեսություն ==
1912 թվականին գյուղում եղել է տարբեր նշանակության 115 շինություն, այդ թվում՝ 1 եկեղեցի, 56 բնակելի տուն, 56 տնտեսական կառույց և 2 խանութ։
Մանաշիդցիների ավանդական և գլխավոր զբաղմունքը եղել է հողագործությունը։ 1912 թվականին գյուղացիներն ունեին 30 ձի, 400 խոշոր և 300 մանր եղջերավոր անասուն, 50 խոզ։
1908 թվականին գյուղում դպրոց է հիմնում վերինշենցի ուսուցիչ Գրիգոր Հակոբյանը։ 1930 թվականին Մանաշիդում բացվեց 7-ամյա դպրոց, որը մեկ տարի հետո ունեցավ իր շենքը։ Որպես դպրոցի զանգ ծառայում էր գյուղի եկեղեցու նախկին զանգը։


== Պատմամշակութային կառույցներ ==
Գյուղամիջում է գտնվում Սուրբ Աստվածածին (Սուրբ Հովհաննես) եկեղեցին։ 1841 թվականի վավերագրերից մեկում եկեղեցին հիշատակվում է Սուրբ Հովհաննես անունով, իսկ մեկ տարի անց և հետագա փաստաթղթերում՝ Սուրբ Աստվածածին անունով։ 1890 թվականի դրությամբ գյուղում կար մեկ եկեղեցի։ 1892 թվականին հին եկեղեցու տեղում գյուղի հանրության աջակցությամբ կառուցվում է նոր եկեղեցի։ Եկեղեցու հարավային մուտքի բարավորի շինարարական արձանագրության համաձայն, եկեղեցու կառուցմանը նպաստել են բոլոր մանաշիդցիները, բացառությամբ Սարգիս Նազարյանցից։
Գյուղում եղել է երկու գերեզմանոց։ Մեկը գտնվում է Սուրբ Աստվածածին եկեղեցու հյուսիսային և արևմտյան կողմերում, երկրորդն ավելի ընդարձակ է և տարածվում է գյուղի հարավային եզրին։ Երկրորդ գերեզմանոցի տարածքում է գտնվում Սուրբ Խաչ (Նահատակա) եկեղեցին։
1308 թվականին Գրիգոր և Պապաք եղբայրները գյուղում կանգնեցրել են մի խաչքար։ Մանաշիդն ուներ Ս. Նահատակ անունով նորաշեն եկեղեցի և ընկուիզ ծառերի տակ թաղված մատուռ։


== Ծանոթագրություններ ==


== Արտաքին հղումներ ==
Մանաշիդ բնակավայրը «GEOnet Names Server» կայքում։
Աղջիկը փարոսից

«Աղջիկը փարոսից» (ռուս.՝ «Девушка с маяка»), 1956 թվականի խորհրդային կինոֆիլմ, որը նկարահանել է  ռեժիսոր Գրիգորի Կրիկունն Օլես Գոնչարի «Թող վառվի կրակը» (ռուս.՝ «Пусть горит огонёк») պատմվածքի հիման վրա։
Ֆիլմը նկարահանվել է Ազովի ծովում։ Նրա սցենարը գրել է պատմվածքի հեղինակը։


== Սյուժե ==
Մի փոքր կղզում տեղակայված է փարոս։ Այստեղ ապրում է փարոսի պահապանը՝ ծեր բոցման Եմելյան Պրոխորովիչ Լելեկան իր կնոջ և դստեր հետ։ Նավակը, որը պաշարներ է բերում, միակ հյուրն է մեծ աշխարհից։ Ժամանակի ընթացքում աղջկա մեջ ռոմանտիկ զգացում է ծնվում նրա նավապետի հանդեպ։


== Դերերում ==
Իյա Արեպինա – Մարիյկա
Սերգեյ Ռոմոդանով – Եմելյան Պրոխորովիչ Լելեկա, բոցման, փարոսի պահապան
Յուրի Չեկուլաև – Իգոր
Ֆեոդոր Բրայչենկո – Դյոմա
Վալենտինա Տելեգինա – Եվդոկիա Ֆիլիպովնա
Սոֆյա Կարամաշ – տնօրեն
Լյուդմիլա Տատյանչուկ – Քսանա
Ստեպան Շկուրատ – Պանաս Օսիպովիչ, ծեր նավաստի
Մայա Կազակովա – Մարթա
Իվան Մատվեև – Գրիցկո
Ի. Կրիմչակ – գործարանի տնօրեն
Վալենտինա Կուզնեցովա – Մարիյակայի ընկերուհին


== Ֆիլմի վրա աշխատել են ==
Ռեժիսոր՝ Գրիգորի Կրիկուն
Սցենարիստ՝ Օլես Գոնչար
Օպերատոր՝ Իվան Շեկեր
Նկարիչ՝ Գալինա Նեստերովա
Հնչյունային օպերատոր՝ Նինա Ավրամենկո
Կոմպոզիտոր՝ Անատոլի Սվեչնիկով
Երգերի տեքստի հեղինակներ՝ Վլադիմիր Սոսյուրա և Օլեկսա Յուշչենկո
Ուկրաինայի ԽՍՀ մշակույթի նախարարության նվագախումբ Պյոտր Պոլյակովի ղեկավարությամբ
Տնօրեն՝ Պավել Նեչես


== Քննադատություն ==
«Искусство кино» ամսագրում (1958, թիվ 11) ֆիլմը քննադատվել է։ Կինոգետ Ա. Ռոմիցինը գրել է․ «Հերոսների զգացմունքների առարկայական, հոգեբանորեն համոզիչ արտահայտության բացակայությունը մերկացրել է սյուժետային կառուցվածքի արհեստականությունը։ Ամեն ինչ պետք է ընդունել վստահելով, քանի որ ռեժիսորը համոզիչ գեղարվեստական հիմնավորում չի տվել հերոսների արարքներին»։
«Մարիյկան սիրում է Իգորին,— շարունակել է գրախոսողը,– սակայն նույն հաջողությամբ կարող էր սիրել մեկ ուրիշի, ասենք, փարոսի աշխատակից Դյոմային․..»։ Նրա երջանկությունը պատկերող հնարքներից մեկը «այնպիսի վերաբերմունք է առաջացնում հերոսուհու նկատմամբ, որն ամեն ինչում հակառակ է ռեժիսորի իրական մտադրություններին» և հանդիսատեսի մոտ առաջացնում է «կասկած, որը բարենպաստ չէ հերոսուհու խելքի համար»։


== Ծանոթագրություններ ==


== Գրականություն ==
Ромицин А. Намерения и результаты // Искусство кино. — 1958. — № 11. — С. 36—42.
Корнієнко І. Фільмографія українських радянських художніх фільмів 1917-1967 pp. // Корнієнко І. Півстоліття українського кіно: Сторінки історії. — Киев, 1970. — С. 185-227.


== Արտաքին հղումներ ==
Девушка с маяка(չաշխատող հղում) (видео)
Heroes (We Could Be)

Անվան այլ կիրառումների համար տե՛ս՝ Heroes (այլ կիրառումներ)«Heroes», շվեդացի դիջեյ և երաժշտական պրոդյուսեր Ալեսոյի երգն է։ Երգի ռիմեյք տարբերակը, որը անվանված է «Heroes (We Could Be)», 2014 թվականին թողարկվել է որպես սինգլ։ Երգի այդ տարբերակում իր մասնակցությունն ունի շվեդացի երգչուհի Թովե Լոն։ Այն զբաղեցրել է հորիզոնականներ մի շարք միջազգային հիթ շքերթներում և ավելի մեծ հաջողություն է ունեցել քան օրիգինալ տարբերակը։


== Տեսահոլովակ ==
«Heroes (We Could Be)» երգի համար նկարահանվել է տեսահոլովակ, որի պրեմիերան կայացել է 2014 թվականի հոկտեմբերի 10-ին։


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Տամմեսաառե

Տամմեսաառե (էստ․՝ Tammessaare), գյուղ Էստոնիայի Իդա-Վիրումաա նահանգի Ավինուռմե շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օլայի շրջան

Օլայի շրջան (ռուս.՝ Ольский район), մունիցիպալ շրջան Ռուսաստանի Դաշնության Մագադանի մարզում։
Ստեղծվել է 1926 թվականին։ Վարչական կենտրոնը՝ Օլա։


== Աշխարհագրություն ==
Շրջանի տարածքի մակերեսը կազմում է 75900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10610 մարդ։ Բնակչության խտությունը կազմում էր 0,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(866) Ֆատմե

(866) Ֆատմե (անգլ.՝ Fatme), աստերոիդ աստերոիդների հիմնական գոտում։ Հայտնաբերվել է 1917 թվականի փետրվարի 25-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,125387 ա. մ., առավելագույնը մոտենում է 2,9502 ա. մ. հեռավորության վրա և հեռանում 3,3006 ա. մ., իսկ Երկրի ուղեծրին Ֆատմե աստերոիդը նվազագույնը մոտենում է 1,9589 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2018,15 երկրային օրվա ընթացքում, իր ուղեծրով շարժվելով միջինում 0,178381 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(866) Ֆատմե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինչո՞ւ փղերը

Ինչո՞ւ փղերը (ռուս.՝ Почему слоны?), խորհրդային մուլտֆիլմ, որը նկարահանվել է Բորիս Ժիտկովի «Ինչ եմ տեսել» վեպի հիման վրա, 1980 թվականին, «Էկրան» ստուդիայում։ Ֆիլմը, որը ստեղծել է Մարիաննա Նովոգրուդսկայան, կարծես թե հասցեագրված է ամենափոքրերին, սակայն գրավում է նաև մեծահասակ հանդիսատեսին կատարման նրբագեղությամբ, ակնարկներով, կենցաղային խնդիրների գոյության մասին մտածելու հեղինակի պահանջով։


== Սյուժե ==
Սա «Կոճակիկներ և մարդուկներ» մուլտֆիլմի շարունակությունն է։
Այն ևս մեկ պատմություն է Ալյոշայի մասին, որն անսպասելի հարցեր տալու մեծ սիրահար է, և այս սովորության պատճառով նրան կոչում են Ինչուիկ։ Այս անգամ Ալյոշան մոր հետ հայտնվել է կենդանաբանական այգում՝ Ալյոշայի «ինչուների» իսկական վայրում։ Չէ՞ որ այստեղ այնքան նոր բան կա՝ և՛ գազաններ, և՛ երևույթներ, և տղան այդ ամենի համար անպայման ուզում է բացատրություն ստանալ։ Իսկ կենդանաբանական այգում Ալյոշան ծանոթանում և ընկերանում է փոքրիկ տղայի՝ Պետյայի հետ, որը նրան շատ հետաքրքիր բաներ է պատմում գազանների և նրանց սովորությունների մասին։ Կենդանաբանական այգում շրջագայության ժամանակ շատ հետաքրքիր բաներ են տեղի ունենում։ Եվ Ալյոշան նույնիսկ մի պահ կորում է։ Սակայն Պետյայի և նրա ընկեր կենդանիների շնորհիվ տղան նորից հանդիպում է իր մոր հետ փղերի հրապարակում։ Այդ պատճառով Պետյայի և նրա մոր միջև հաստատվում են բարեկամական հարաբերություններ, իսկ հետո մայրիկն ու Ալյոշան բարեհաջող կերպով վերադառնում են տուն։ Տղային կենդանաբանական այգուց անմոռանալի տպավորություններ են մնում։


== Հեղինակներ ==
Հեղինակները ներկայացված են ըստ մուլտֆիլմի լուսագրերի։


== Մրցանակներ և փառատոններ ==
1980՝ Մոսկվայի կինոփառատոն, ռեժիսորական մրցանակ։


== Հետաքրքիր փաստեր ==
Մուլտֆիլմում օգտագործվել է ընդհանուր մուլտիպլիկացիայի սկզբունքը։


== Վերաթողարկում DVD ձևաչափով ==
Մուլտֆիլմը բազմիցս վերաթողարկվել է մուլտֆիլմերի հավաքածուներում։

«13 պատմություններ», սկավառակում ընդգրկվել են հետևյալ մուլտֆիլմերը.«Սատանիկ №13» (1982), «Փափուկ պոչով սատանիկը» (1985), «Չեմուչումիկ» (1986), «Մի կովբոյ, երկու կովբոյ» (1981), «Դիմավորեք տատիկին»(1984), «Ինչո՞ւ փղերը» (1980), «Լաթի կտորն ու ամպը» (1977), «Բաց պատուհան» (1986), «Ինչպես ծերուկը վաճառեց կովին» (1980), «Տուն ընձառյուծի համար» (1979), «Ծովահենի նշումները» (1989)

«Չեմուչումիկ», սկավառակում ընդգրկվել են հետևյալ մուլտֆիլմերը.«Կաթիլ» (1984), «Ինչո՞ւ փիղ» (1980), «Ագահ հարուստ» (1980), «Փոքրիկ վնասարարը» (1987), «Չեմուչումիկ» (1986), «Սիմուլյանտ նապաստակը» (1967), «Լոշտակն ու իր ընկերները» (1981-1982)


== Ծանոթագրություններ ==


== Գրականություն ==
Житков Борис Что я видел. — М.: Эксмо, 2010. — 496 с. — ISBN 978-5-699-37132-7
Նովոբլակիտնոե

Նովոբլակիտնոե (ուկրաիներեն՝ Новоблакитне), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1924 թվականին։
2001 թվականի տվյալներով Նովոբլակիտնոե գյուղում բնակվում էր 120 մարդ։ Բնակավայրը զբաղեցնում է 0,583 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալ-Կամսիայի շրջան

Ալ-Կամսիայի շրջան (արաբ․՝ ناحية القمصية‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Շեյխ Բադրի 3 շրջաններից մեկը։
Վարչական կենտրոնն է Ալ-Կամսիա քաղաքը։ 2004 թվականի մարդահամարի տվյալներով շրջանը ունի 14 095 բնակչություն։
Շրջանն ունի 16 գյուղ և ավան՝

Արկուբ Կիմսու (արաբ․՝ عرقوب قمصو‎‎)
Բիլատ (արաբ․՝ بلاط‎‎)
Բեյթ ալ-Աուդիա (արաբ․՝ بيت العودية‎‎)
Բեյթ ալ-Կալիհ (արաբ․՝ بيت القليح‎‎)
Բիլուզա (արաբ․՝ بلوزة‎‎)
Դարթի (արաբ․՝ درتي‎‎)
Ալ-Կամսիա (արաբ․՝ القمصية‎‎)
Կամսու (արաբ․՝ قمصو‎‎)
Ալ-Կասիբա (արաբ․՝ القصيبة‎‎)
Ալ-Հուբաբ (արաբ․՝ الجباب‎‎)
Մաաթի (արաբ․՝ معتي‎‎)
Ալ-Մուշա (արաբ․՝ الموشة‎‎)
Ալ-Շաբուբիա (արաբ․՝ الشبوبية‎‎)
Ալ-Սաֆլիա (արաբ․՝ الصفلية‎‎)
Ալ-Քաֆրուն (արաբ․՝ الكفرون‎‎)
Ալ-Տիրակ (արաբ․՝ الطراق‎‎)


== Ծանոթագրություններ ==
Կարտոֆիլշմարրեն

Կարտոֆիլշմարրեն (կարտոֆիլի շմարրեն գերմ.՝ Kartoffelschmarrn, գերմ.՝ Erdäpfelschmarrn), մելշփայձե կարտոֆիլ, որը հիմնված է Նիժնի Նովգորոդի, վերինֆալցյան և ավստրիական խոհանոցների վրա։ Կարտոֆիլշմարրեն հիմնականում մատուցվում է որպես մսային ուտեստների խավարտ, բայց նաև որպես անկախ երկրորդ ճաշատեսակ՝ բանջարեղենով, սոուսով կամ ապֆելմուսով կամ դեսերտով, աղացած ընկույզով, չամիչով, ռոմով և շաքարի փոշիով։
Կարտոֆիլի շմարրեն պատրաստելու համար նախօրեին եփած կարտոֆիլը կեղևով մաքրվում և մանր կտրատում են քերիչով կամ կարտոֆիլի տրորով, աղում և խառնում ալյուրի հետ մինչև գնդիկավոր զանգված ստանալը, ինչպես հրուշակեղենի փշրանքները։ Ստացված խառնուրդը տապակվում է տապակի մեջ յուղի կամ բուսայուղի մեջ մինչև փխրուն ոսկե դարչնագույնը, միաժամանակ զանգվածը մանրացնելով ուտելու համար հարմար կտորների։ Ավելի նրբագեղ բաղադրատոմսերում, բացի ալյուրից ու աղից, տապակած զանգվածին ավելացնում են առանձին հարած ձվի դեղնուցն ու սպիտակուցը, պղպեղ, մշկընկույզ և մանր կտրատած ու նախապես տապակած սոխ։
Ընդհանուր իմաստով շմարրենը գերմաներեն նշանակում է «մանրուք», «անհեթեթություն», փոքր նշանակություն կամ քիչ արժեք ունեցող մի բան,իսկ գաստրոնոմիայի մեջ դա վերաբերում է սովորաբար աղանդերային ուտեստին, որը մատուցվում է մոտավորապես «պատառոտված», «պոկված» կամայական ձևի կտորների։ Ավստրիական խոհանոցում «կայսերական» կայզերշմարնը քաղցր ձվածեղի և նրբաբլիթի միջև նշանակում է, որը բաժանված է թավայի մեջ փոքր կտորների, կան նաև սպիտակաձավար կամ դարչինով եփած սեմոլինի բաղադրատոմսեր։


== Ծանոթագրություններ ==


== Գրականություն ==
Johanna von Sydow, Das Buch der Hausfrau, S. 608 Nr. 29
Ստիլոսկոպ

Ստիլիսկոպ ( անգլ.՝ steel — պողպատ և եբրայերեն՝ σχολέω‎— նայել, դիտել), սպեկտրային սարք, որը ծառայում է պողպատների և համաձուլվածքների քիմիական բաղադրության արագ որակական վերլուծություն կատարելու համար դրանց դիտման միջոցով։ Ստիլիսկոպում նյութի նմուշը գոլորշիանում է կայծային կամ աղեղային պարպման շնորհիվ, և առաջացող ճառագայթման սպեկտրը դիտում են մոնոքրոմատորի ետևում տեղակայված օկուլյարի միջով, որի սանդղակի վրա արված են առավել էական բաղադրիչներին (երկաթ, նիկել, կոբալտ, պղինձ և այլն) համապատասխանող բաժանումներ։
Սիդան (ֆուտբոլիստ)

Սիդնեյ Ապարեսիդո Ռամոս  դա Սիլվա, առավել հայտնի է որպես Սիդան (պորտ.՝ Sidney Aparecido Ramos da Silva; Sidão, դեկտեմբերի 24, 1982(1982-12-24), Սան Պաուլո, Բրազիլիա), բրազիլացի հայտնի ֆուտբոլիստ,  «Սան Պաուլու» ակումբի դարպասապահ։


== Կենսագրություն ==
Սիդանը  «Կորինտիանս»  ֆուտբոլային դպրոցի սաներից  է։ 2001-2003 թվականներին հանդես էր գալիս «Տիմաու» ակումբի երկրորդ  թիմում,  բայց  երբ  դարպասապահը չկարողացավ դուրս գալ հիմնական  կազմ,  լքել է հարազատ ակումբը  եւ սկսել  է  հանդես գալ փոքր թիմերում, որպես կանոն, Սան Պաուլու  նահանգի  առաջնությունում։ 10 տարվա ընթացքում Սիդանը  փոխել է տասնյակ ակումբներում, սակայն  գործնականում  գրեթե ոչ մի տեղ  երկար  ժամանակ  չի  անցկացրել։   2008 թվականին  ֆուտբոլիստների պակասի պատճառով Սիդանը անցկացրել  է մեկ խաղ  A3  շարքի Լիգայում «Ունիոն Մոժիի» կազմում։
Սիդանի կարիերիայում ոչ մի ուշագրավ դեպքեր տեղի չունեցան, մինչև տեղափոխվեց «Օզասկու» ակումբ եւ միայն չորս տարի նա մնաց այդտեղ։ 2014 թվականին նա վարձով խաղացել է «Գուարատինգետում»։
Սան Պաուլու նահանգի առաջնության ժամանակ՝ 2016 թվականին, Սիդանը գերազանց է դրսևորել իրեն։ Համեստ «Օզասկուն» իր պատմության մեջ առաջին անգամ կարողացավ դուրս գալ առաջնության  եզրափակիչ։ Դրանից հետո 33-ամյա դարպասապահին  վերցրել է վարձակալությամբ բրազիլական ֆուտբոլի ավանդական ներկայացուցիչ «Բոտաֆոգոն»։
«Բոտաֆոգոյի» ավագը եղել է երկրպագուների կուռքը՝ Ջեֆերսոնը՝ Բրազիլիայի հավաքականի դարպասապահը։ Բայց հունիսին նա ստացել է շատ ծանր վնասվածք, որից հետո Սիդանը  դարձել է հիմնական դարպասապահը «Միայնակ աստղ»։ Մինչև տարեվերջ Բրազիլիայի առաջնությունում անցկացրել է 32 խաղ, երեք խաղ՝ Գավաթի խաղարկությունում։ Սեպտեմբերի 14-ին «Սանթոսի» դեմ խաղում Սիդանը վերջին րոպեներին վազեց դեպի մրցակցի տուգանային հրապարակ։ Վանդերլեյը կարողացել է հարվածել և անմիջապես դատավորը ավարտել է հանդիպումը։ Չնայած պարտությանը՝ (0:1), հանդիսատեսը Սիդանին դիմավորել է բուռն ծափահարություններով, և  Սիդանի  խաղը  նշել են նույնիսկ «Սանթոսի» ֆուտբոլիստները։


== Տիտղոսներ ու ձեռքբերումները ==
 Սան Պաուլու նահանգի Սերիա B2-ի չեմպիոն (1) - 2004
   Ֆլորիդայի գավաթակիր (1) - 2017


== Ծանոթագրություններ ==


== Արտաքին հղումներ ==
Անձնագիրը ogol.com.br (պորտ.)
Հովհաննես Ագրիպասյան

Ագրիպասյան Հովհաննես (մոտ 1866, Վան-1889, Չուխ Գեդուկի լեռնանցք (Աղբակից Վան տանող ճանապարհին), ազգային-ազատագրական շարժման գործիչ, առաջին ֆիդայիներից։ 


== Կենսագրություն ==
Մանուկ հասակում կորցրել է հորը (սպանել են քրդերը). նրան հովանավորել է Խրիմյան Հայրիկը (Մկրտիչ Ա Վանեցի)։ Սովորել է Վանի և Մուշի Առաքելոց վանքի դպրոցներում, Վանի Կեդրոնական վարժարանում, որտեղ և տարվել է հեղափոխական գաղափարներով։ Խուսափելով թուրք, իշխանությունների հետապնդումներից՝ մի որոշ ժամանակ եղել է Կովկասում, ապա վերստին վերադարձել արևմտյան Հայաստան, շրջագայել գավառներում (Վասպուրական, Բաղեշ, Սասուն, Ալաշկերտ), ուսումնասիրել ժողովրդի վիճակը։ 1888 թվականին Սալմաստում (Իրան) Վարդան Գոլոշյանի և Կարապետ Գուլակսզյանի հետ կազմակերպել է զինված խումբ և 1889 թվականի մայիսին դուրս գալով Հավթվան գյուղից՝ անցել պարսկա-թուրքական սահմանը, շարժվել դեպի Տարոն։ Մայիսի 24-ին Չուխ Գեդուկի լեռնանցքում կռվի են բռնվել թուրք, ոստիկանների հետ և զոհվել անհավասար մարտում։


== Գրականություն ==
Նիրվանյան Ա., հեղ. Վարդան Գոլոշյան, Հ. Ագրիպասյան, Ժնև, 1905։


== Ծանոթագրություններ ==
Ճահուկ (լեռնագագաթ)

Անվան այլ կիրառումների համար տե՛ս՝ Ճահուկ (այլ կիրառումներ)Ճահուկ, Ջահուկ, Ջահրի, լեռնագագաթ Հայաստանի Վայոց ձորի մարզում, Վայքի լեռնահամակարգում, համանուն գետի աջափնյակում, Հորադիզ գյուղից 1,5 կմ հյուսիս։ Բարձրությունը՝ 2446 մ.։


== Ծանոթագրություններ ==
ADS 95 Ranger

ADS 90 «Ranger», տակտիկական հետախուզային ԱԹՍ։ Նախատեսված է ցերեկային և գիշերային դիտարկումների և հետախուզության իրականացման համար, կլիմայական և տոպոլոգիական պայմաններում։
ԱԹՍ-ն նախագծվել է իսրայելական Israel Aerospace Industries կազմակերպության կողմից, համատեղ շվեյցարական RUAG Aerospace (Swiss Aircraft and System Enterprises) և Oerlikon Contraves կազմակերպությունների հետ, Շվեյցարիայի Զինված Ուժերի պատվերով։ Առաջին թռիչքը կայացել է 1988 թվականին։


== Նկարագիր ==
ADS համակարգի մեջ մտնում են երեքից վեց ԱԹՍ-ներ, կառավարման կենտրոնը և կատապուլտ։
ԱԹՍ-ի արձակումը կատարվում է հիդրավլիկ կատապուլտի միջոցով։ Վայրէջքը անիվների (ձմռանը դահուկների) վրա։ Արտակարգ դեպքերում օգտագործվում է պարաշյուտ։


== Տակտիկա-տեխնիկական առանձնահատկություններ ==
Երկարությունը՝ 4,61 մ
Թևերի բացվածքը՝ 5,71 մ
Բարձրությունը՝ 1,13 մ
Առավելագույն թռիչքային զանգվածը՝ 285 կգ
Շարժիչը՝ 1 × Hirth F 31 (1 х 38 ձ. ու.)


=== Թռիչքային առանձնահատկություններ ===
Առավելագույն արագությունը՝ 220 կմ/ժ
Թռիչքի առավելագույն տևողությունը՝ 9 ժ
Գործնական թռիչքի առավելագույն բարձրությունը՝ 4500 մ


== Տարբերակներ ==
ADS 90 - 1988 թվականի մոդել, 1990 թվականին ընդունվել է Շվեյցարիայի ՌՕՈւ-ի կողմից փորձարկումների համար ADS 90 (Aufklarungs Drohnen System) նշանակմամբ
ADS 95 «Ranger» - 1995 թվականին մոդիֆիկացված տարբերակի հիման վրա ստորագրվեց պայմանագիր 28 «Ranger» ԱԹՍ-ների մատակարարման մասին, որոնք միասին կազմում էին չորս համակարգ։ Առաջին համակարգը մատակարարվել է 1999 թվականի հունիսին։


== Կիրառվում է այս պահին ==
RANGER համակարգերը կիրառվել են Շվեյցարիայի ՌՕՈւ կողմից ADS-95 նշանակման տակ։ 1988 թվականից մինչև 1999 կիրառվում էր ADS-90 տարբերակը։ ՌՕՈւ-ի RANGER սարքերը նույնպես կիրառվում են Շվեյցարիայի ոստիկանության կողմից հետախուզական և փրկարարական առաքելությունների ժամանակ։ Այժմ օգտագործվող 15 ADS-95 ԱԹՍ-ները կփոխարինվեն վեց Elbit Hermes 900 սարքերով մինչև 2019 թվականը։
RANGER սարքերը այժմ կիրառվում են նաև Ֆինլանդիայի Պաշտպանության Ուժերի կողմից։

 Ֆինլանդիա
 Շվեյցարիա


== Ծանոթագրություններ ==


== Արտաքին հղումներ ==
The manufacturer's RUAG Ranger website Archived 2006-03-16 at the Wayback Machine. (անգլ.)
Swiss Air Force ADS-95 webpage Archived 2015-06-30 at the Wayback Machine. (անգլ.)
IAI page about Ranger (անգլ.)
IAI Ranger brochure Archived 2015-09-24 at the Wayback Machine. (անգլ.)
Believe In Me

Believe in Me (անգլերենից թարգմանած նշանակում է Հավատա ինձ), անգլացի երգչուհի Բոնի Թայլերի երգն է, որով ներկայացրել է Մեծ Բրիտանիան Եվրատեսիլ 2013 երգի մրցույթում</ref>։ Երգի հեղինակներն են Դեսմոնդ Չայլդը, Լորեն Քրիստին և Քրիստոֆեր Բրեյդը։
Երգը մրցույթում զբաղեցրել է 19-րդ հորիզոնականը 23 միավորով։


== Ծանոթագրություններ ==
Ուլեևո (գյուղ, Բուրաևսկի շրջան)

Անվան այլ կիրառումների համար տե՛ս՝ ՈւլեևոՈւլեևո (ռուս.՝ Улеево, բաշկիրերեն՝ Үләй), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձեբնիաուրեբի

Ձեբնիաուրեբի (վրաց.՝ ძებნიაურები), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Թիանեթից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 142 մարդ։


== Ծանոթագրություններ ==
Ժողովածու (1768)

Ժողովածու (1768), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1768 թվի տակ։ Ձեռագիրը գրվել է 17-րդ դարում Հովսեփ աբեղա գրիչի կողմից։ Գրված է թղթի վրա, որը ունի 19,5×14 չափս։ Ձեռագիրը կազմված է 358 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի 20բ, 117բ, 159ա, 162ա, 291ա, 358ա։


== Բովանդակություն ==
Պատմութիւն Հացունեաց խաչին։
Կոստ․ Բարձրբերգցւոյ Թուղթ շրջաբերական և Սահմանք։
Կիր․ Գանձակեցւոյ Պատմութիւն ժամանակաց։
Զենոբայ Վասն առաջաւորացն պահոց և ի վերայ գիւտի նշխարացն ս․ Կարապետի։
Թուղթ Պիղատոսի առ Տիբերիոս։
Վասն Կոստանդիանոսի թագաւորին։
Իշաւխայ Գիրք ի վերայ բնութեան։
Հարցումն յաղագս գինւոյ և արբեցութեան։
Մատթ․ Ուռհայեցւոյ Պատմութիւն Բագրատունեաց և այլոց։
Թովմ․ Մեծոփեցւոյ Պատմութիւն, Յիշատակարան։
Կիր․ Բանասիրի Վարք Թովմ․ Մեծոփեցւոյ։


== Ծանոթագրություններ ==
Մոտմա (Ուֆտյուգայի վտակ)

Անվան այլ կիրառումների համար տե՛ս՝ Մոտմա (այլ կիրառումներ)Մոտմա (ռուս.՝ Мотьма), գետ Ռուսաստանում, հոսում է Արխանգելսկի մարզում։ Գետաբերանը տեղակայված է ՈՒֆտյուգա գետի ձախ ափին՝ 128 կմ հեռավորության վրա։ Գետի երկարությունը 119 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025797
Հիդրոլոգիական ուսումնասիրությունների կոդը - 103002579'
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շիրոկոե (քաղաքատիպ ավան, Շիրոկոեի շրջան)

Անվան այլ կիրառումների համար տե՛ս՝ ՇիրոկոեՇիրոկոե (ուկրաիներեն՝ Широке), քաղաքատիպ ավան Ուկրաինայի Դնեպրոպետրովսկի մարզի Շիրոկովի շրջանում։ Հիմնադրվել է 17-րդ դարում։
2001 թվականի տվյալներով Շիրոկոե քաղաքատիպ ավանում բնակվում էր 11 221 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(6123) Արիստոտելես

(6123) Արիստոտելես (անգլ.՝ Aristoteles), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 19-ին Էրիկ Էլստի կողմից Սմոլյանում։
Միջին հեռավորությունը Արեգակից կազմում է 2,330317 ա. մ., առավելագույնը մոտենում է 2,184 ա. մ. հեռավորության վրա և հեռանում 2,4766 ա. մ.։ Արեգակի շուրջ մեկ ամբողջական պտույտ է կատարում 1299,33 երկրային օրվա ընթացքում, իր ուղեծրով շարժվելով միջինում 0,277065 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6123) Արիստոտելես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրնովկա (գյուղ, Ռոսլավլսկի շրջան)

Սուրնովկա (ռուս.՝ Сурновка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակրի (քաղաք)

Ակրի (իտալերեն՝ Acri), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 21,669 մարդ, բնակչության խտությունը կազմում է 110 մարդ/կմ²։ Զբաղեցնում է 198 կմ² մակերես տարածք։ Փոստային ինդեքսն է՝ 87041։ Հեռախոսային կոդը՝ 00984։


== Ժողովրդագրություն ==


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լեվան

Լեվան, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ գյուղաքաղաքից հյուսիս, Լեվինի ձախակողմյան վտակներից մեկի ափին, Լեվինի դաշտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Զևգմայի կամուրջ

Զևգմայի կամուրջ, կամուրջ Սիրիայում՝ Եփրատ գետի վրա, պատմական Կոմագենե երկրամասի Զևգմա քաղաքի մոտ։


== Ծանոթագրություններ ==
(3147) Սամանթա

(3147) Սամանթա (անգլ.՝ Samantha), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,623157 ա. մ., առավելագույնը մոտենում է 2,1156 ա. մ. հեռավորության վրա և հեռանում 3,1307 ա. մ.։ Արեգակի շուրջ մեկ ամբողջական պտույտ է կատարում 1551,8 երկրային օրվա ընթացքում, իր ուղեծրով շարժվելով միջինում 0,231989 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3147) Սամանթա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոշաթաղ (այլ կիրառումներ)

Մոշաթաղ անունը կարող է վերաբերել

Մոշաթաղ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Մոշաթաղ՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Թհիմփհու

Թհիմփհու (ձոնգքհա լեզվով՝ ཐིམ་ཕུ, տիբեթերեն՝ ཐིམ་ཕུག་), Բութանի մայրաքաղաք և խոշորագույն քաղաք։ Հնագույն ժամանակներից համարվում էր Թհիմփհու պատմական նահանգի մայրաքաղաք։
Քաղաքի բնակչությունը 2005 թվականի մարդահամարի տվյալներով կազմել է 79 185 մարդ, իսկ 2012 թվականի տվյալներով՝ 99 021 մարդ։ Գտնվում է Արևելյան Հիմալայներում, Չինչու գետի (Բրահմապուտրայի ավազան) ափին, ծովի մակարդակից 2400 մ բարձրության վրա։


== Պետության կենտրոն ==

Տաշիչո ամրոցը կառուցվել է XIII դարում որպես մենաստան, վերակառուցվել է 1960-ական թվականներին, 1952 թվականից այստեղ գտնվում է երկրի կառավարությունը։ Ամռանը այստեղ նաև գտնվում է երկրի կրոնական առաջնորդ Ջե Քհենպոն։ Թագավորը՝ Ջիգմե Սինգյե Վանգչուկը այստեղ նույնպես աշխատասենյակ ունի։
Դեչենչոլինգ պալատը, որը համարվում է թագավորի պաշտոնական նստավայրը, գտնվում է Թհիմփհուից դեպի հյուսիս, քաղաքից ոչ հեռու գտնվում են նաև Տանգո, Չերի մենաստանները։
Թհիմփհուն համարվում է կառավարության, խորհրդարանի և գործադիր իշխանությունների մարմինների գտնվելու վայրը։ Այստեղ են գտնվում նաև դիվանագիտական ներկայացուցչությունները, ՄԱԿ-ի կազմակերպությունները և այլ ոչ կառավարական կազմակերպություններ։


== Տուրիզմ ==
Թհիմփհու քաղաքում կենտրոնացված են երկրի հյուրանոցների մեծ մասը։ Զբոսաշրջիկները քաղաք հիմնականում այցելում են աշնանը՝ Ցեչու փառատոնի ժամանակ։


== Քաղաքի և դրա արվարձանների տեսարժան վայրեր ==

Թհիմփհու-չորթեն՝ Երրորդ Թագավոր Ջիգմե Դորջի Վանգչուկի հուշային չորթենը
Ավանդական թղթի արտադրության մանուֆակտուրա
Բութանի տեքստիլի թանգարան
Բութանի Ազգային գրադարան
Կանանց բուդդայական մենաստան
Կիրառական արվեստի կենտրոն
Ձոնգ Տաշիչո (ամրոց և կառավարության նստավայր)
Շաբաթական շուկա
Ձոնգ Սիմտոկխա՝ այժմ բուդդայական համալսարան։ Կառուցվել է Շամբդրունգի կողմից, որպես XVII դարի ամրոց։


== Կլիմա ==
Կլիման մերձարևադարձային մուսոնային է։ Ձմռանը մայրցամաքի կողմից փչում է չոր քամի, ընդ որում սառը զանգվածների տեղափոխությանը կանխում են լեռները։ Արդյունքում ձմռանը դիտվում են օրական ջերմաստիճանի մեծ տատանումներ (գիշերները լինում են սառնամանիքներ, սակայն ցերեկը ջերմաստիճանը կարող է լինել +15 °C և ավելի), իսկ տեղումները քիչ են լինում։ Ամռանը Հնդկական օվկիանոսի կողմից քամի է փչում՝ իր հետ բերելով առատ տեղումներ։


== Քաղաքում ծնվել են ==
Բութանի թագավոր Ջիգմե Սինգյե Վանգչուկը ծնվել է Թհիմփհու քաղաքում։


== Ծանոթագրություններ ==
Դնոյի շրջան

Դնոյի շրջան (ռուս.՝ Дновский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Դնո։


== Աշխարհագրություն ==
Շրջանի տարածքի մակերեսը կազմում է 1193,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13341 մարդ։ Բնակչության խտությունը կազմում էր 11,18 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պիեռ Տեյար դը Շարդեն

Պիեռ Տեյար դը Շարդեն (ֆր.՝ Pierre Teilhard de Chardin, մայիսի 1, 1881(1881-05-01)[…], Սարգենատ ամրոց, Orcines - ապրիլի 10, 1955(1955-04-10)[…], Նյու Յորք, Նյու Յորք, ԱՄՆ), ֆրանսիացի նշանավոր փիլիսոփա, աստվածաբան, բնագետ։
Ծնվել է Ֆրանսիայի Օվեռն գավառում։ Տեյարը կրթվել է ճիզվիտական ուսումնական հաստատություններում, որոնք աչքի են ընկել ուսուցանվող գիտակարգերի լայն ցանկով։ 1899 թվականին դառնում է Հիսուսյան ուխտի անդամ, 1901 թվականին՝ քահանա, 1920-1925 թվականներին՝ դասավանդում է Փարիզի կաթոլիկական համալսարանում։
Կյանքի օրոք նա ավելի մեծ միջազգային ճանաչում է ձեռք բերում որպես բնագետ, քան աստվածաբան։ Նա իր ժամանակի հեղինակավոր մարդաբան-հնէաբաններից էր, սինանթրոպի բրածոյի հայտնաբերողներից մեկը, ընդ որում առաջինն էր հասկացել այդ հայտնագործության ողջ կարևորությունը գիտության համար. հայտնագործություն, որի շնորհիվ վերականգնվում էր մարդանման կապկի և մարդու հնագույն տեսակի միջև պակասող կենսաբանական օղակը։ 
Նախապես Տեյարի փիլիսոփայության և կրոնի բնագավառի գաղափարները տարածում չգտան, քանի որ եկեղեցական ղեկավարությունը նրան հետապնդում էր «կրոնական այլախոհության» համար։ Նրան արգելեցին դասավանդել, ինչպես և հրատարակել փիլիսոփայական և աստվածաբանական բնույթ ունեցող երկեր, նա փաստորեն վտարվեց հայրենիքից։ 20 տարուց ավելի նա անցկացրեց Չինաստանում, հնէաբանական հետազոտություններ կատարեց բոլոր մայրցամաքներում։
Միայն 1950 թվականին 70-ամյա Տեյարին ընտրեցին Փարիզի Գիտությունների ակադեմիայի անդամ։
Ֆրանսիայից երկրորդ անգամ վտարվելուց հետո նա բնակություն հաստատեց ԱՄՆ-ում (Նյու Յորքում), որտեղ էլ մահացավ 1955 թվականին։ Նրա գլխավոր աշխատությունը՝ «Մարդու ֆենոմենը» լույս տեսավ ետմահու նույն թվականին։,


== Աղբյուրներ ==
Վիջայավադա

Վիջայավադա կամ Բեզվադա(տելուգու՝ విజయవాడ հինդի՝ विजयवाडा), քաղաք Հնդկաստանի Անդհրա Պրադեշ նահանգում՝ Կրիշնա շրջանում, Կրիշնա գետի ափերին։ Անդհրա Պրադեշ նահանգի մեծությամբ երկրորդ բնակավայրն է՝ Վիշակհապատնամից հետո։ Զբաղեցնում է 261,88 կմ2 տարածք։ 2011 թվականի տվյալներով բնակչության թվաքանակը եղել է 1 048 240, вместе с пригородами — 1 491 202: Քաղաքը հայտնի է նաև Բեզավադա անվանումով։ Հնդկաստանի քաղաքների զարգացման նախարարության իրականացրած ուսումնասիրությունների արդյունքներով Վիջայավադան ճանաչվել է Անդհրա Պրադեշ նահանգի ամենամաքուր քաղաք։
Վիջայավադան տրանսպորտային կարևոր հանգույց է. ավտոմայրուղիներով ու երկաթուղով կապված է բազմաթիվ բնակավայրերի հետ։ Մերձակայքում կա միջազգային խոշոր օդանավակայան։ Քաղաքում գործում են տեքստիլ, սննդի արդյունաբերության, ցեմենտի արտադրության մեծ ձեռնարկություններ։
Վիջայավադան հինդուիստների ուխտագնացությունների սրբավայր է նաև. այստեղ պահպանվել են VI—XIII դարերում կառուցված մի շարք նշանակալի տաճարներ։


== Կլիմա ==
Վիջայավադային բնորոշ է արևադարձային կլիման (Köppen climate classification-ի դասակարգմամբ՝ Aw): Տարվա ընթացքում օդի ջերմաստիճանը հիմնականում տատանվում է 23.4–34 °C (74–93 °F) միջակայքում, առավելագույն բարձր ջերմաստիճանը հաճախ անցնում է 40 °C (104 °F)-ը (մայիս ամսին)։ Նվազագույն ջերմաստիճանները գրանցվել են դեկտեմբեր-հունվար ամիսներին։ Երբևէ գրանցված ամենաբարձր ջերմաստիճանը եղել է 48.8 °C (119.8 °F)-ը (2002 թվականի մայիսին)։ Տարվա ամենաշոգ ամիսը մայիսն է, ամենազովը՝ հունվարը։ Տեղումները անձրևների տեսքով բերում են հարավարևմտյան և հյուսիսարևելյան մուսսոնները։ Տեղումների տարեկան միջին քանակը՝ 977.9 mm (38.50 in):


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Վիջայավադայի համայնքային կայքէջը Archived 2016-01-28 at the Wayback Machine.
Վիջայավադայի լուսանկարներ
Վիջայավադայի եղանակային տվյալներArchived 2008-09-18 at the Wayback Machine.
Կամիլլա Հարրեմ

Կամիլլա Հարրեմ (հոկտեմբերի 8, 1986(1986-10-08), Սթավանգեր, Նորվեգիա), նորվեգիացի հանդբոլիստ, Նորվեգիայի «Սոլան» ակումբի և Նորվեգիայի ազգային հավաքականի ամենավառ ներկայացուցիչը։ Օլիմպիական չեմպիոնուհի, երկու անգամ դարձել է աշխարհի չեմպիոնուհի։ Եվրոպայի քառակի չեմպիոնուհի է։


== Կարիերա ==


=== Ակումբային ===
«Սոլա» ակումբի դպրոցի աշակերտն իր ելույթը սկսեց 16 տարեկան հասակում Նորվեգիայի առաջնությունում։ 2005/2006 թվականների մրցաշրջանում տեղափոխվել է «Բջոսեն», որտեղ 2006 թվականի հունվարի 4-ին հանդես է եկել «Գյորեն»-ի դեմ խաղում։ 2014 թվականի ամռանը նա տեղափոխվեց Ռումինիայի «Բայիա-Մարե» ակումբ։


=== Ազգային հավաքականում ===
Ազգային հավաքականի կազմում անցկացրել է 154 խաղ և հարվածել 373 գոլ։ 2008, 2010, և 2014 թվականներին դարձել է Եվրոպայի չեմպիոնուհի, 2011 թվականին՝ Աշխարհի չեմպիոնուհի, ինչպես նաև դարձել է 2012 թվականի Օլիմպիական խաղերի չեմպիոն։
2016 թվականին օլիմպիական խաղերում Ռուսաստանի դեմ կիսաեզրափակիչ խաղում Կամիլայի թիմը պարտվեց 37:38, և Նորվեգիան կորցրեց հաղթելու հնարավորությունը։


== Անձնական կյանք ==
2013 թվականի հուլիսին նա ամուսնացավ հանդբոլիստ Ստեֆֆեն Ստեգավիկինի հետ։


== Ծանոթագրություններ ==


== Արտաքին հղումներ ==
Տեկեկություն ЕГФ կայքէջում (անգլ.)
Տեղեկություն Նորվեգիայի Հանդբոլի ֆեդերացիայում (նորվ.)
Տեղեկություն «Бьёсен» կայքէջում Archived 2016-03-04 at the Wayback Machine. (նորվ.)
Տեղեկություն 2012 թվականի ամառային օլիմպիական խաղերի կայքէջում (անգլ.)
Սեպտեմբերի 25

Սեպտեմբերի 25, տարվա 268-րդ (նահանջ տարիներին՝ 269-րդ ) օրն է։

Տարվա ավարտին մնում է 97 օր։


== Դեպքեր ==
275 - Սենատը կայսր է հռչակում Տակիտոսին
1972 - Նորվեգիայում անցկացված հանրաքվեում ընտրողները մերժում են Եւրամիությանն անդամակցելուն;


== Ծնունդներ ==
1644 - Օլե Ռյոմեր Ole Christensen Rømer դանիացի աստղագետ (մ. 1710)
1683 - Ժան Ֆիլիպ Ռամո Jean-Philippe Rameu ֆրանս. կոմպոզիտոր (մ. 1764)
1845 - Արչիբալդ Հենրի Սեյս,անգլիացի արևելագետ։ Խեթագիտության հիմնադիրներից
1897 - Ուիլյամ Ֆոլքներ William Faulkner ամեր. գրող, Նոբելյան մրցանակակիր (մ. 1962)
1906 - Դմիտրի Շոստակովիչ Дмитрий Шостакович ռուս կոմպոզիտոր (մ. 1975)
1908 - Ալեքսանդր Մանուչարյան, հայազգի խորհրդային անասնաբույծ-սելեկցիոներ։
1932 - Գլեն Գուլդ Glenn Gould կանադացի երաժիշտ (մ. 1982)
1939 - Արթուր Չիլինգարով, հայազգի մեծանուն բևեռախույզ, գիտնական, հասարակական-քաղաքական գործիչ
1944՝
Բաբկեն Արարքցյան, հայ քաղաքական, պետական գործիչ
Մայքլ Դուգլաս Michael Douglas ամեր. դերասան և արտադրող
1949 - Պեդրո Ալմոդովար Pedro Almodóvar Caballero իսպ. ռեժիսոր, դրամատուրգ
1957 - Մայքլ Մեդսեն Michael Madsen ամեր. դերասան
1968՝
Ուիլ Սմիթ Will Smith ամեր. դերասան
Քեթրին Զետա-Ջոնս Catherine Zeta-Jones ամեր. դերասանուհի, երգչուհի
1976 - Չանսի Բիլապս, ամերիկացի պրոֆեսիոնալ բասկետբոլիստ
1978 - Իրակլի Կաբախիձե, վրացի պետական և քաղաքական գործիչ
1991 - Ալեսանդրո Կրեշենցի Alessandro Crescenzi իտալ. ֆուտբոլիստ1994 - Իննա Խոջամիրյան, հայ դերասանուհի 
1997 - Մոզի Մկրտչյան, հայ մոզի, վաստակավոր պնդուկ


== Մահեր ==
275 - Ավրելիանոս,Հռոմի կայսր 270-ից առ 275 թթ.
1944 - Մանուկ Աբեղյան, հայ բանասեր, գրականագետ, բառարանագիր (ծն. 1865)։
1968 - Քորնելլ Վուլրիչ Cornell Woolrich ամեր. գրող (ծն. 1903)
1970 - Էրիխ Մարիա Ռեմարկ Erich Maria Remarque գերմ. շվեյց. գրող (ծն. 1898)
1980՝
Լյուիս Մայլսթոուն ռուս-ամեր. ռեժիսոր, դրամատուրգ (ծն. 1895)
Մարիա Ունդեր Marie Under էստ. գրող, բանաստեղծ (ծն. 1883)
1990 - Իվան Մոզգով,խորհրդային անասնաբույժ-դեղաբան
1993 - Մանիլո Սկոպինյո,իտալացի ֆուտբոլիստ, պաշտպան և գլխավոր մարզիչ


== Տոներ ==
Մոզամբիկ՝ Հեղափոխության օր


== Արտաքին հղումներ ==

BBC: Այս օրը
Այս օրը Կանադայում Archived 2015-10-15 at the Wayback Machine.
Պետշտադտ

Պետշտադտ  (գերմ.՝ Pettstadt), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 1949 մարդ (ըստ 2010 թվականի դեկտեմբերի 31-ի)։ Տարածքը կազմում է 9,88 կմ²։ Պաշտոնական կոդ՝ 09 4 71 169։


== Ծանոթագրություններ ==


== Արտաքին հղումներ ==
Պաշտոնական էջ
Միքայել Հարությունյան (այլ կիրառումներ)

Միքայել Հարությունյան անունը կարող է վերաբերել հետևյալ անձանց.

Միքայել Հարությունյան (ռազմական գործիչ), գվարդիայի եֆրեյտոր, Խորհրդային Միության հերոս։
Միքայել Հարությունյան (բանաստեղծ), հայ խորհրդային բանաստեղծ։
Միքայել Հարությունյան, ՀՀ պետական և ռազմական գործիչ, գեներալ-գնդապետ։
Միքայել Հարությունյան (դերասան), խորհրդային հայ դերասան։
Սարամեջ

Սարամեջ (նախկին անվանումը` Չոթուռ),
գյուղ Հայաստանի Հանրապետության Լոռու մարզի Սպիտակի տարածաշրջանում, Սպիտակ քաղաքից մոտ 5 կմ հարավ-արևմուտք։


== Պատմություն ==
Հիմնադրվել է 1861 թ.-ին և կոչվել Չոթուռ։ Բնակիչների նախնիները եկել են Մուշից։ Վերանվանվել է Սարամեջ 1946 թ. ապրիլի 26-ին։
Ընդամենը 200 ընտանիք ունեցող Չոթուռը Հայրենական պատերազմի տարիներին ռազմաճակատ ուղարկեց 268 երիտասարդների, որոնցից 75-ը իրենց կյանքը նահատակեցին՝ նվիրելով հայրենի տարածքներից գերմանական զավթիչներին դուրս շպրտելու մեծ գործին։
Գյուղը խիստ տուժել է 1989 թ. դեկտեմբերի 7-ի Սպիտակի երկրաշարժից։ Զոհվել է 23 մարդ, ավերվել տների 60%


== Բնակչություն ==
Ըստ ՀՀ 2011 թ. մարդահամարի արդյունքների` Սարամեջի մշտական բնակչությունը կազմել է 1344, առկա բնակչությունը` 1229 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է երկրագործությամբ և անասնապահությամբ։ Հիմնական մշակաբույսերն են կարտոֆիլը, կաղամբը, այլ բանջարաբույսեր, հացահատիկային՝ ցորենը, գարին, նաև անասնակերերի նպատակով ՝ կորենգան, առվույտ ու խոտաբույսեր։
1981 թ.-ից Սարամեջ գործել է Սպիտակի կարի արտադրական միավորման մասնաճյուղը։
Մինչև երկրաշարժը, խորհրդային շրջանում, երբ Սպիտակում գործում էր շաքարի գործարանը, գյուղի կոլտնտեսությունը մշակում էր շաքարի ճակնդեղ, որի հումքը հանձնվում էր գործարանին։ Անասնապահության (կովեր, ոչխարներ, այծեր, խոզեր) շնորհիվ մարդիկ հոգում են իրենց առօրյա հոգսերը։ Ծառապտուղներից են (տանձը, խնձորը, բալը, կեռասը, սալորը)։ Իսկ սարերում ու անտառներում աճում են հատապտուղներ ու տարբեր բանջարաբույսեր։


== Կրթություն և մշակույթ ==
1903 թվականին ավարտվել է 1901 թվականին սկսած եկեղեցու շինարարությունը, ստեղծվել է ծխական դպրոց։
Ունի միջնակարգ դպրոց, մշակույթի տուն, գրադարան, հեռախոսակայան, կապի բաժանմունք, կենցաղսպասարկման տաղավար, կինո, մանկապարտեզ, բուժկայան։


== Տես նաև ==
Սարամեջի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==